ทริสประเมินหุ้นกู้คึก แห่ออกก่อนดอกขึ้น
&nbsp;โพสต์ทูเดย์ &#8212; ทริสประเมินเอกชนชิงออกหุ้นกู้ก่อนดอกเบี้ยจะเริ่มขึ้นตั้งแต่ไตรมาส 2 นี้
20 ส.ค. 2554

โพสต์ทูเดย์ — ทริสประเมินเอกชนชิงออกหุ้นกู้ก่อนดอกเบี้ยจะเริ่มขึ้นตั้งแต่ไตรมาส 2 นี้
นายสันติ กีระนันทน์ กรรมการผู้จัดการ บริษัท ทริส เรทติ้ง เปิดเผยว่า ครึ่งแรกปี 2554 เชื่อว่าน่าจะมีบริษัทเอกชนสนใจออกตราสารหนี้ค่อนข้างมากก่อนอัตราดอกเบี้ยจะปรับตัวเพิ่มขึ้น ประเมินว่าน่าจะเริ่มเห็นภาพการทยอยปรับขึ้นดอกเบี้ย ตั้งแต่ไตรมาส 2 นี้ และตลอดทั้งปีคาดว่าจะปรับขึ้นดอกเบี้ยประมาณ 0.75%
ทิศทางอัตราดอกเบี้ยที่มีแนวโน้มเพิ่มขึ้น เป็นปัจจัยที่ทำให้บริษัทเอกชนต่างๆ ต้องเร่งออกตราสารหนี้ เพราะหากออกช้าจะต้องเพิ่มอัตราดอกเบี้ยให้สูงตามภาวะตลาด ทำให้ต้นทุนในการระดมทุนเพิ่มขึ้น 
สำหรับเหตุผลของการระดมทุนของบริษัทเอกชนส่วนใหญ่คาดว่าเศรษฐกิจจะขยายตัวดีต่อเนื่อง จำเป็นต้องมีเงินทุนไว้รองรับการขยายกิจการและชำระหนี้ ซึ่งสัญญาณของมุมมองที่ดีต่อเศรษฐกิจนี้วัดได้จากการขยายตัวของบริษัทลูกค้าที่ต้องการจะเข้ามาใช้บริการจัดอันดับเครดิตตราสารทางการเงิน
“ช่วงที่ผ่านมามีกลุ่มลูกค้าประเภทใหม่ที่บริษัทไม่เคยจัดอันดับเครดิตมาก่อนเข้ามาเพิ่ม จึงทำให้บริษัทต้องปรับวิธีการในการทำเครดิตเรตใหม่ เพราะแต่ละอุตสาหกรรมแตกต่างกันด้านโครงสร้างการทำงาน และคาดว่าจะพัฒนาเสร็จไตรมาส 12 นี้” นายสันติ กล่าว
สำหรับทิศทางธุรกิจของบริษัทต่างๆ ในปีนี้ มองว่ายังแข็งแกร่ง เห็นได้จากการจัดอันดับเครดิต โดยภาพรวมพบว่ามีแนวโน้มดีขึ้น จาก 5 ปีก่อนที่มีอันดับเครดิตประมาณ BBB เป็น Aจึงแสดงให้เห็นถึงความใส่ใจด้านการบริหารจัดการโครงสร้างเงินทุนของบริษัทต่างๆว่ามีความเข้มแข็งขึ้น ในปัจจุบัน